Şoferul care a provocat un accident la Constanţa, după Revelion, a coborât gol puşcă de la volan şi i-a şocat pe martorii care au văzut totul.

În data de 01.01.2019, ora 08.30 un bărbat de 36 de ani a condus un autoturism pe str. Democraţiei din Constanţa, dinspre str. Vârful cu Dor către str. Comarnic şi, ajungând la intersecţia cu Aleea Piersicului, din cauza neatenţiei în conducere, a pierdut controlul asupra direcţiei de mers către stânga, unde a intrat în coliziune cu un autoturism care se afla staţionat, iar în urma coliziunii a fost proiectat către înainte în gardul unui imobilul.

În urma accidentului a rezultat vătămarea corporală uşoară a conducătorului auto, a anunţat Poliţia.